Barış Atay
Barış Atay Mengüllüoğlu yan jî navê ku pê hatiye naskirin Barış Atay, ( li bajarê Wilhelmshaven, Almanyaya Rojava) siyasetmedar û lîstikvanekî tirk ê bi eslê xwe ereb e ku di sala 2018an wek parlementerê bajarê Xetayê hatiye hilbijartin.

Jînenîgarî
Barış Atay Mengüllüoğlu, di sala 1981ê de li Almanyayê ji dayik bûye û heta sala 1999an li navçeya Mengüllü ya Xetayê jiyan kiriye. Li Beşa Biyolojî ta Zanîngeha Çukurovayê de dest bi xwendina lîsansê kir, lê ji ber meraqa şanoyê û jêhatiya xwe yê şanoyê, di sala dawî ya xwendina xwe de, dev ji xwendina xwe berdaye. Piştre diçe bajarê Stenbolê û dest bi xwendina Beşa Şanoyê ya Zanîngeha Yedîtepeyê de dike û beşa şanoyê ya vê zanîngehê diqedîne. Di sala 2011ê de li Zanîngeha Kadir Hasê di beşa Sînema-TVyê de dest bi masterê kir.

Kariyera hûnerî
Bariş Atay Mengüllüoğlu di destpêkê de di rêzefîlma Hacı ve Şöhret de lîstiye. Di fîlmên wekî Kavuk û Zincirbozan de rol wergirtiye. Wî bi karakterê Saffet ku di rêzefîlma bi tirkî ya Arka Sıradakiler de lîstiye, bal kişandiye.

Kariyera siyasî
Bariş Atay di lîsteya Partiya Demokratîk a Gelan ji bo hilbijartinên giştî yên sala 2018an a Tirkiyeyê bû namzetê parlamenteriyê.  Li gorî encamên hilbijartina 24ê hezîrana sala 2018an wekî parlamenterê Xetayê hat hilbijartin. Di 11ê çiriya pêşîn a sala 2018an de bi Erkan Baş re ku serok û damezrînerê Partiya Karkerên Tirkiyeyê ye, tevlî Partiya Karkerên Tirkiyeyê bûn.

Çavkanî

Siyasetmedarên ereb
Mirovên zindî
Siyasetmedarên Partiya Demokratîk a Gelan